दुर्भाग्य ने जीवनपर्यन्त उनका साथ निभाया। उनका बेटा मानसिक बीमारी से ग्रस्त हो गया और पत्नी का कैंसर के कारण निधन हो गया जो उनके लिए असहनीय था। भूचाल ने उन्हें बर्बाद कर दिया लेकिन नियति मानकर उन्होंने सब कुछ अपने बेटे एवं पुत्री के साथ रहते हुए सहज रूप में स्वीकार किया। अन्त में वे स्वयं पहले पारकिंसन्स एवं बाद में मस्तिष्क की बीमारी से ग्रस्त हो गए लेकिन अंत तक अपने पुत्र एवं पुत्री के लिए स्नेह की वर्षा करते रहे। पिछले 10 वर्षों से बीमारी के कारण उनका सारा वक्त बिस्तर पर ही बीता और अन्तत: 30 अप्रैल 2010 को सदा के लिए उन्हें हर तरह के कष्टों से तभी मुक्ति मिली जब उन्होंने अंतिम सांस ली।